**Bevezetés a szövegbányászatba és az adatvizualizációba**

Műhely az ELTE oktatói részére az ELTE Digitális Bölcsészet Központjában

5 x 45 perc

Oktatók: Kocsis Ágnes, Szabó Veronika

**Kurzusleírás:**

A kurzus alapszintű bevezetést nyújt a digitális bölcsészet olyan technológiai gyakorlataiba, mint a szövegbányászat, az automatikus szövegfeldolgozás és az adatvizualizáció. A bölcsészet különféle diszciplínáiban alkalmazható, mind az oktatói, mind a kutatói munkát hatékonyabbá tevő technikákat, könnyen hozzáférhető és kezelhető online szoftvereket és szolgáltatásokat ismertetünk. Az eszközöket a műhely résztvevői maguk is kipróbálhatják.

**Tematika**

1. Szövegbányászat
   * Fogalommagyarázat
   * Automatikus szövegelemző eljárások, természetes nyelvfeldolgozás
   * Online szövegelemző alkalmazások
   * Keresésmódszertan
2. Adatvizualizáció
   * Az adatok megjelenítésének alapvető módszerei
   * Különböző vizualizációs eljárások és online segédeszközök
     + diagramok, gráfok ábrázolása
     + infografika és egyéb vizualizációs eljárások
3. Gyakorlati feladatok megoldása a tanultak alapján